CELEX: C2006/131/10
Language: da
Date: 2006-06-03 00:00:00
Title: sag C-371/03: Domstolens dom (Tredje Afdeling) af  9. marts 2006  — Siegfried Aulinger mod Forbundsrepublikken Tyskland (anmodning om præjudiciel afgørelse fra Oberlandesgericht Köln) (Udenrigs- og sikkerhedspolitik — fælles handelspolitik — forbud mod handel med Republikkerne Serbien og Montenegro — forordning (EØF) nr. 1432/1992 — personbefordring)

3.6.2006   
            
            
               DA
            
            
               Den Europæiske Unions Tidende
            
            
               C 131/6
            
         Domstolens dom (Tredje Afdeling) af 9. marts 2006 — Siegfried Aulinger mod Forbundsrepublikken Tyskland (anmodning om præjudiciel afgørelse fra Oberlandesgericht Köln)
   (sag C-371/03) (1)
   
   (Udenrigs- og sikkerhedspolitik - fælles handelspolitik - forbud mod handel med Republikkerne Serbien og Montenegro - forordning (EØF) nr. 1432/1992 - personbefordring)
   (2006/C 131/10)
   Processprog: tysk
   Den forelæggende ret
   Oberlandesgericht Köln
   Parter i hovedsagen
   
      Sagsøger: Siegfried Aulinger
   
      Sagsøgt: Forbundsrepublikken Tyskland
   Sagens genstand
   Anmodning om præjudiciel afgørelse — Oberlandesgericht Köln — fortolkning af artikel 1, litra d), i Rådets forordning (EØF) nr. 1432/92 af 1. juni 1992 om forbud mod handel mellem Det Europæiske Fællesskab og Republikkerne Serbien og Montenegro (EFT L 151, s. 4) — spørgsmål om forbud mod at befordre personer til og fra grænsen til Serbien og Montenegro
   Konklusion
   Artikel 1, litra d), i Rådets forordning (EØF) nr. 1432/92 af 1. juni 1992 om forbud mod handel mellem Det Europæiske Økonomiske Fællesskab og Republikkerne Serbien og Montenegro skal fortolkes således, at erhvervsmæssig personbefordring ind og ud af Republikkerne Serbien og Montenegro, udført som trafik med benyttelse af flere transportmidler, var forbudt.
   Ved trafik med benyttelse af flere transportmidler skal forstås personbefordring ind og ud af embargoområdet via et samarbejde mellem en virksomhed, der er hjemmehørende i en af Fællesskabets medlemsstater, og en anden, der er hjemmehørende i embargoområdet, hvor førstnævnte virksomhed udfører transporten til eller fra et område ved grænsen og sidstnævnte den videre transport ind i eller ud af embargoområdet (med omstigning).
   
      (1)  EUT C 289 af 29.11.2003.